A Honda 2008-as decemberi visszavonulása után Ross Brawn vette meg a csapatot 2009. február végén. Az ütőképes Brawn-Mercedesszel az évad első hét versenyéből hatot megnyert, ami előtte csak Jim Clarknak és Michael Schumachernek sikerült. Az utolsó előtti brazil nagydíjon szerzett ötödik helyével bebiztosította világbajnoki címét, csapata a konstruktőrök között szintén első lett. 2010-2017 között a McLaren pilótája. A 2016-os olasz nagydíjon bejelentette, hogy 2017-től csupán tartalékpilótája lesz a McLaren csapatának. Button csupán egyetlen futamon, a monacói nagydíjon állt rajthoz 2017-ben, az Indianapolisi 500-ban egy versenyt teljesítő Fernando Alonso helyén. A 2018-as japán Super GT sorozat bajnoka.